Québec (ciudá)

La ciudá de Québec (francés: Ville de Québec; inglés: Quebec City) ye la capital de la provincia canadiana del mesmu nome. La ciudá tien una población de 574 482 habitantes (2024), con un aumentu del 3% dende 2011, mentantu que nel so área metropolitana vivíen, nesa mesma fecha, 800.296 habitantes, un 4,3% más qu'en 2011. Eses cifres d'habitantes faen d'ella la segunda mayor ciudá de la provincia, tres de Montreal, y la séptima mayor área metropolitana de Canadá. L'estrenchamientu del ríu San Llorienzo nel sitiu aú s'asienta la ciudá foi'l que-y dio'l nome a la ciudá; Kebec, na llingua de los algonquinos, significa "aú s'estrecha'l ríu". La ciudá, fundada en 1608 por Samuel de Champlain, ye una de les ciudaes más antigües d'América del Norte. Les muralles de la ciudá, qu'arrodien el so cascu antiguu (Vieux-Québec), son les úniques muralles urbanes que se conserven al norte de Méxicu, y foron declaraes Patrimoniu de la Humanidá pola Unesco en 1985 col nome de 'Historic District of Old Québec' (Distritu históricu del Vieyu Québec). Ente los elementos arquiteutónicos más destacaos de la ciudá rescamplen el Château Frontenac, un hotel que domina'l skyline de la ciudá, y la ciudadela, una fortaleza intacta que fai de pieza central de les muralles qu'arrodien la ciudá vieya y que ye residencia real. Na ciudá tienen tamién la so sé'l parllamentu provincial, el Muséu Nacional de Belles Artes de Québec y el Muséu de la Civilización. Llocalidaes hermaniaes Les ciudaes hermaniaes con Québec son:Albany ( Estaos Xuníos)Beirut ( El Líbanu)Dinan ( Francia)Uagadugú ( Burkina Fasu)Sousse (en) ( Tunicia)Iași ( Rumanía)Calgary (dende 1956) ( Canadá)Burdeos (dende 21 mayu 1962) ()Namur (dende 1999) ( Bélxica)Xi'an (dende 2001) ( República Popular China)Liexa (dende 2002) ( Bélxica)San Petersburgu (dende 2002) ( Rusia)Guanajuato (dende 2002) ( Méxicu) Referencies Enllaces esternos Wikimedia Commons acueye conteníu multimedia sobre Québec. Sitiu web oficial (en francés) Québec n'OpenStreetMap. Québec n'OpenWeatherMap